السلام عليكم ورحمة الله. الحمد لله رب العالمين. الرحمن الرحيم مالك يوم الدين والعاقبة للمتقين ولا عدوان لا على الظالمين واشهد ان لا اله الا الله وحده لا شريك له ولي الصابرين. واشهد ان محمدا عبده ورسوله امام المتقين وسيد الاولين
والاخرين صلى الله عليه وعلى اله وعلى اصحابه ومن استن بسنته واتبع هداه الى يوم الدين اما بعد آآ في البداية بس تنويه آآ ما زلنا في آآ ايه؟ اه احنا لسه جوة
يعني آآ ما انتهينا من سلسلة آآ قصتنا الى آآ الان ولكن آآ نعرج على مسألة الحب. آآ وكانت الفكرة ان احنا بس آآ واحنا بنتكلم عن الحب ان احنا نخرج من الحب بقصتنا تانية. يعني هي قصتنا وقصتنا جواك قصتنا. فمش عايزكم تتلخبطوا. وكنا آآ
كانت الفكرة ان احنا نتناول فكرة او قضية الحب من خلال شخصيات. وعشان خاطر كده سميناها يوميات عاطف وعواطف. مع احترامي الشديد لعواطف. ومع احترامي الشديد لاي واحد اسمه عاطف
او والده اسمه عاطف او في حد يعرفه في حياته اسمه عاطف ومع احترامي الشديد لعواطف الا ان دي آآ شخصيات رمزية اسماء رمزية فقط. والقصة كلها رمزية. يعني القصة اللي هحكيها لكم دلوقتي هي كلها رمزية. وهي قصتنا
ممكن يبقى برضو فيها نفس الكلام هقوله تاني ممكن يبقى ليك نصيب منها مية في المية تسعين في المية خمسين في المية تلاتين في المية واحد في المية هو لك نصيب؟ يعني لك نصيب. وان لم يكن لك نصيب الا نصيب آآ التعلم او آآ
اه توجيهي فده برضو مش قليل. عشان خاطر كده انا عايز اقول اه حاجة مهمة جدا. عشان بعض الناس كانت باعتة لي مسلا تنبيه آآ مش كل الناس عندها نفس المشكلة. صح؟ فممكن يبقى الدرس ما بيكلمش كل الناس. هو اصلا ما فيش درس بيكلم كل الناس ايه
الحاجات معينة اللي كلنا آآ متساويين فيها. والا في حاجات كتير هتبقى متباينة مختلفة بينا وبين بعض. يعني لو اتكلمت عن جايب مسلا ما انتم مش هتطلعوا تطلعوا تلبسوا حجاب. يعني مهما حصل. تمام؟ واتكلمت مسلا عن اي مسلا طاعة مسلا خاصة بالرجل او بالمرأة ما هو مش هيبايع
نوع من انواع الاستبدال ولكن آآ في آآ قاعدة معرفية مفترض انها تكون عن تكون موجودة عند كل مسلم. وانا ازعم ان موضوع الحب ده تحديدا آآ كان يتناول بشكل آآ احيانا آآ غير واقعي
يعني بيبقى فيه نوع من انواع الايه الغير واقعية يعني مش عايز اقول كلمة تانية بس هو فعلا شكل غير واقعي. بيتناول بشكل مختلف ممكن دايما اا في سنينا البيضا اللي احنا عايشين فيها دي اا الواقع فعلا اا بيتطور
غير بشكل كبير بيتغير وبيتطور بشكل كبير كبير. وما فيش حد قادر يسايره الدنيا ماشية بسرعة بحد آآ بشكل آآ غير متوقع. خليني اقول لكم مين عاطف في الاول هو عطف ده شخص اه مهزب جدا مؤدب او مش مؤدب قوي يعني زيه زي اغلب الشباب اللي موجودين اه له نفس
طريقة الكلام له نفس الالفاز عايش نفس نمط الحياة اللي ناس كتير عايشاها. ما يختلفش عنهم كتير. يعني تقدر تقول عليه هو شاب من الشباب زي الشباب بالزبط زي كل اللي في سنه. مستواه المادي متوسط او مرتفع شوية مستواه الاجتماعي متوسط او
وبرضو مرتفع شوية هو شخص في الجملة غير ملفت. شخص في منه كتير في المجتمع مش شخص آآ نادر عاطف نشأ في اسرة زي اغلب الاسر مش هقول المصرية دي كانت زمان زي اغلب الاسر المسلمة. مش
متربية على الحلال والحرام وما بتربيش ولادها على الحلال والحرام. بقى عندها قيم واعراف تانية بتحاول انها تربي ولادها عليه. لان اغلب الاسر دلوقتي بقت خايفة اه من التطرف بما ان ان انا مش عايزه يتطرف يمنة فاحاول ابعده عن اليمين شوية. في الغالب ما بعرفش
ازبطها اتفضل. في الغالب ما بعرفش ازبطها فبضطر ان انا اخليه متطرف الناحية التانية. يسرة ليه؟ لان المجتمع اصلا هو مجتمع متطرف مع الاسف هم بيستغربوا ان احنا متطرفين احنا احنا فعلا في افكار كتير متطرفة في المجتمع كتير كتير قوي سواء دينية او لا دينية وده الواقع بتاعك اللي مفترض ان انت تكون فاهم
وعايشه وبتحاول تتعامل معه وبتصلح فيه قدر المستطاع. ونسأل الله عز وجل العفو والعافية. فكان عند عاطف في البيت كلمة العيب وما يصحش وما لكش دعوة وانت هتغير الكون ويا حبيبي بس ان شاء الله ربنا يكرمك وتجيب مجموع وتخش الكلية عشان خاطر اونكلس
في كندا هيجيب لك شغل زي الفل وهتبقى عايش حياة عادي. هو عاطف شخص زي كل الناس. ما عندوش حلم معين الى ان هو يحاول ان هو يهج ويعيش حياته بالشكل اللي موجود اللي متعارف عليه من غير ما يغير اي حاجة زيه زي كل الشباب
اللي في سنه. عاطف اتخرج من المدرسة بتاعته اللي كانت ولاد بس. وعادي كان هو شخص طول عمره وهو في المدرسة يكون في مدرسة ولاد وبنات مش عشان خاطر هو آآ نفسه في البنات اكتر لأ هو اصلا كان بيقابل البنات كل يوم عادي ما كنش فيهم اي مشكلة في الدروس
او كان بيقابلهم على باب المدرسة بتاعتهم واحيانا في الزمن ده بيبقى قدام باب المدرسة بتاعته هو شخصيا في وقت المدرسة او في غير وقت المدرسة واحيانا وهم قاعدين في الفصل بيتكلموا في التليفون او او على الواتساب مش مشكلة كبيرة. بس كان زايط وسط الناس في مسألة ان احنا آآ لا الولاد اللي بيخشوا
ميكس بيكون عندهم الكبت اا اا قليل لان بيكون بيتعامل مع الجنس الاخر بشكل اا عادي فما بيخشش الكلية مبيتفاجئش فهو كات عاجباه فكرة ان هو يأسر لوجهة النزر اللي بيطبقها برة المدرسة. مع ان الاسرة عند عاطف اصلا كلها مختلطة. ما انت شايف ما كنش عندهم اي مشكلة. ما كانش عادي
كانت الولاد على البنات والرجالة على الستات زي ما بنقول كده الرجالة مع الرجالة والستات مع الرجالة برضه. ما فيش اي فرق. بس آآ زي ما بيقول في وجهة النزر دي. قعدت تتخرج من المدرسة ودخل كلية ولقى فعلا نفسه قدام مجتمع منفتح
نسبيا بقى الفكرة ان انا ما بخرجش من الدراسة عشان خاطر اقابل البنت لأ عادي هي معي اصلا في الكلية. وابتدى ان هو يبص للناس بنظرة مختلفة وابتدت عين عاطف تقع على حاجات يمكن ما كانش بيشوفها كتير قبل كده بنفس الشكل
ابتدت تقع عينه على الولد اللي قاعد مع البنت والولد اللي بيهزر مع البنت زار آآ مش مزبوط والولد اللي على طول قاعد مع البنت نفس عارفين احمد وجيلان على طول قاعدين مع بعض احمد وجيلان فهو استغرب جدا احمد قاعد مع جيلان على طول مع ان احمد في تالتة
وجيلان في تانية بغض النزر عن ان عاطف في اولى بس هو كانوا معروفين ان انا احمد وجيلان قاعدين مع بعض دايما في السلم اللي ورا بتاع آآ اي حاجة
بس دايما كانوا عايدين. فعاطف ابتدى يبص للموضوع ده ايه؟ هو الموضوع ده متكرر كتير ليه وابتدى عاطف يشتهي ان يحصل له حاجة زي كده. ابتدى ان هو يخش في شلل ممكن يكون فيها
بنات شوية كتير يعني آآ سهى ونهى آآ ما هي نور وما هي تاب. آآ من ده كتير. ابتدى يتعامل مع بنات كتير بحيس ان هو يحاول يسد الحاجة اللي هو نفسه فيها. مين شافه؟ الاخ احمد
والاخ محمود مش عارف هو عاطف وهو بيمشي مع بنات ما كانش ما كانوش متعودين على ان عاطف بيعمل كده في البداية. راحوا قالوا له يا خاطف احنا عندنا لقاء ايماني هيزود ايمانك فتعالى طبعا
عاطف حسان الاداء اوفر بشكل غير عادي. ودي مش طبيعية حياة عاطف اصلا. فطنش الشكل ده ولا تقبل ولا شيء. شوية وهم جولوا اكتر من مرة ريحهم وراح حسان الناس دي فعلا بتتكلم بشكل
مختلف تماما عن المجتمع اللي هم عايشين فيه فقرر ان هو يسأل حد تاني. ابتدى يتكلم مع اكتر من حد من صحابه وكان كل الناس متربية في نفس البيوت بتاعة عادي وعيب وما يصحش وما فيش مشكلة
نفس الشكل لحد ما جت عينه على عواطف. عواطف زي عاطف بالزبط. ما تختلفش عنه في اي اي حاجة بنت مهزبة ومؤدبة كريمة ما بتلبسش حجاب شرعي سليم بس لابسة حجاب. يعني طرحة جميلة اه اسرتها باينة بس فيه طرحة. اه
بنطلون حيفرقع عليها لكن فيه بنطلون. اه البودي ضيق بشكل فج. لكن الحمد لله ان هو ان هو موجود فربنا يثبتها. ابتدت تتعرف عليه من خلال الزمالة اللي موجودة وابتدى يحصل كلام
عادي مكالمة من هنا نظرة من هنا عاطفي ابتدى يستظرف البنت حست ان هو ابتدى يبقى اوفر اتخنقت منه وشوية بعدوا عن بعض في اولى وعاطف لسه بيدور هما احمد وجيلان قاعدين
مع بعض ليه؟ مع ان السنة خلصت. ودخلنا في السنة اللي بعدها والناس دي قاعدة. آآ ممكن تكون قصة مضحكة شوية. بس ده بيحصل لناس كتير جدا. ويمكن احداس كتير من اللي قلتها موجودة في قصة حياة واحد مننا او في قصة واحدة
او في قصص متفرقة لكن آآ انا عايز اطلع من من عاطف كل واحد العاطف اللي موجود جواك آآ في ناحية مسألة الحب. يعني يمكن اكثر وقت بيجي فيه بيتطرق موضوع الحب ده آآ وقت دخول الكلية
زمان كان بيحصل حاجات يعني ممكن كلية دلوقتي ممكن الموضوع بيبقى بدري شوية ممكن يموت سنة في الابتدائي مسلا او بس زمان كان في الكلية فعلا دلوقتي ممكن يبتدي من اعدادي او سانوي وده
المشكلة ومصيبة كبيرة لكن خلينا نتعامل مع الواقع آآ او اللي كان واقع او مع اللي شبه آآ طبيعي ومتداول ان اغلب الشباب فعلا بيبتدي يبحث عن الشيء اللي هو نفسه فيه اه بغض النزر
ماهيته ولاقبال الناس عليه بيتخيل ان هو هيعمل له نوع من انواع الاشباع. بغض النزر هو حاسس بالاحتياج ولا مش حاسس بالاحتياج زي ما زي ما يكون نفسك كده في ايفون فايف. انت ما نفسكش في ايفون فايف عشان خاطر تلبي احتياجاتك. انت نفسك في ايفون فايف لان في ناس اشترت
ايفون فايف والناس واقفة طابور بتجيب ايفون فايف. يبقى اكيد انا لو جبت ايفون فايف هيحصل حاجة. يعني اكيد اكيد. مع ان ممكن لما تيجي تجيب الموبايل ما فيش حاجة يعني ما بيحصلش جديد يعني انت معك ايفون فور مسلا عادي جدا او ما معكش اصلا معك البنانا بتاع زمان ده عادي
وماشي وشغال والدنيا زي الفل. لكن انت بقى في نوع من انواع ان انا عايز من ده. اللي موجود ده وساعات بيكون ده له واقع. بيكون حاجة فعلا جوة الواحد فينا ان هو آآ محتاجها وبيدور عليها. اللي هي
الحب ان يكون انسان عايز يحب. طيب خليني اقول ايه هو الحب. طبعا انا وانا جاي انا بقول لزوجتي وانا جاي في المسجد اه بيقول لها انا خايف. فتقول لي ليه خايف؟ قلت لها عشان خاطر انا جاي اقول كلام عادة لا يقال في المساجد
آآ لازم تروح محاضرة والمحاضرة يكون فيها راجل والراجل تكون خلفيته غير اسلامية وبيتكلم عن الحب. وانا بزاكر الاسبوع ده عن حاجات موضوع الحب كمية كمية الناس اللي عايشة في الحياة الاوفر آآ دي غير عادية. الناس حسساني ان آآ
انت يا ابني لو قاعد كده طول حياتك يبقى انت هتموت في خلال خمس دقايق لان الناس مش هتستحملك اصلا. انت اوفر اوفر جدا. الحب مش كده اللي انت بتعمله
فيك موت يعني. لكن في الجملة استحملوني وزي ما انتم ممكن تكونوا مش متعودين انا برضه كمان مش اتعود. ايا كان هو ايه حب ايه تعريف الحب اصلا؟ من تعريفات الحب او التعريفات العشق لان الحب زات نفسه مش هنقدر
نقول ان هو حاجة غلط. بس اما يصل الى درجة العشق ان هو يكون حب مبالغ فيه هو ده اللي احنا هنقدر نقول ان هو غلط. بس خلينا نتساهل في الكلمة لان هي الكلمة اللي بتتقال
دلوقتي ايه الحب مش هيقول كلمة عشق وخلينا نقول ان احنا فرقنا بينهم في البداية لان انا لو كملت بكلمة عشق ممكن واحد يحس ويقول لك ايه الراجل اللي طالع
من سنة تسعمية هجريا ده عشق ايه؟ انني اعشقك كده يعني؟ لا ده انت مش هكمل معك لا خلينا نتكلم باللفظ الدارج اللي احنا بنتكلم فيه. فتعريف الحب مسلا حالة زهنية لنوع من الاتصال والتواصل. ان هو ايه
حالة ذهنية يعني حاجة موجودة في ذهنك. تصور وانت موجود عندك ادى لاحتياج للاتصال بينك وبين شخص. والتواصل بينك وبين شخص وبين التعريفات الشعور بالانجذاب والاعجاب نحو شخص ما او شيء ما. يعني مش شرط يكون انت
الموضوع ده شخص لأ يعني واحنا بنتكلم عن الحب دلوقتي هو اكثر من ان هو يكون تجاه شخص لأ هو ممكن يكون تجاه شخص او تجاه مجموعة او تجاه جمادات ما فيش اي مشكلة او اتجاه شعور حتى. تمام؟ الشعور بالانجذاب والاعجاب نحو شخص ما او شيء ما
ان انت تحس ان انت بتروح له لوحدك. فاكرين لما كنا بنبوز العربية اللي كانت بتيجي لنا في العيد؟ ونطلع منها الموتور اللي زيي فين؟ تمام؟ موتور تخلعه تلاقي فيه اتنين بقى حتتين جوة كدهو مغناطيس. فاكرهم؟ ياه لسه الاقي واحد
مبارح اه البتاعتين دول لو انت حاططهم جنب بعض كانوا بيعملوا ايه كذب البعض اقول لبعض ازاي؟ بشكل ذاتي تلقائي هم الاتنين دول مخلوقين علشان بعض. واخدين بالكم رومانسي جدا مخلوقين كده اذ ينجذبوا البعض بشكل تلقائي. وقد ينظر يقول وقد ينظر اليه على انه
كيمياء متبادلة بين اثنين. ليه؟ لان في هرمونات بتفرز عند آآ التقاء فعلا اي اتنين بيحبوا بعض. سواء كانوا متجوزين او مش متجوزين بالمناسبة. ومن تعنيفات الحب اللغوية مسلا هو له باب الشيء. الجوهرة اعمق حتة في اي شيء
ومن تعريفات الحب العشق اللي قالها افلاطون. قال هو انجذاب صادف قلبا فارغا. جميل الافلاطون ده انت عليك ده اه انجذاب صادف اه قلبا فارغا ان واحد حاجة جميلة حلوة. انجذب لها وحط تحت الجي ده ميت خط. وكانت الاحتياج للحتة دي اصلا
عنده ايه؟ فاضية. فكان هو شكلها حلو وشكلها جميل وجذاب. فلما جت لقت مكان فقعدت هي دي انجذاب صادف قلبا فارغا. ده اجمالا كده تعريف الحب. طيب لو هو ده الحب شكله عامل ازاي؟ قطعا لا شك هو شيء وجداني وروحي فليس له شكل ولكن له
وبالمناسبة هذه العلامات سواء كانت لمخلوق او كانت لجماد مسلا او انسان او حتى كانت في حق الله عز وجل. لو واحد بيحب ربنا سبحانه وتعالى او حتى بيحب انسان مخلوق او بيحب جماد هتلاقي ان
علامات مشتركة دائما وخليني اقول لكم من البداية ان انا دايما حتقول ربنا وغيره ربنا وغيره ربنا وغيره ربنا والبنت اللي انت بتحبها او ربنا والبنت اللي انت هتحبها او بربنا وللولد اللي انت اللي انت بتحبيه. في الغالب ما حدش بيحب واحد صاحبه
الا في الزمن الاغبر ده. يا رب اصرف عنا السوء. تمام؟ انما ليه؟ لنتيجة اقولها لكم مسبقا لان القلب له طاقة. القلب بيعرف يعمل حاجات معينة. من الحاجات دي من
دي ان هو يحب فله طاقة للايه؟ للحب. فلو استفرغ طاقته في الخالق لم يستطع ان يشرك معه المخلوق. ولو استفرغ طاقته في المخلوق لم يستطع ان يشرك معه الخالق
فعشان خاطر كده فعلا لا يستطيع قلب ان يحمل او رجل يحمل في قلبه او امرأة تحمل في قلبها حب محرم في غير الله عز وجل وحب الله عز وجل. ما تجيش
آآ ما ينفعش. هم اصلا لا يجتمعوا. ما جعل الله لرجل من قلبين. هو قلب واحد وله طاقة واحدة. فاينما استفرغت ادت مهمتها والا يبقى احنا بنضحك وبنكزب على نفسنا. فالحب له اعراض عامة مع اي اتجاه منها مسلا
الاهتمام والاقبال ان تلاقي اللي بيحب واحدة مسلا آآ مهتم بها جدا ودايما هو اللي يتصل بها باي اتجاه كند يعني ايد دايما يتصل بها ويقول لها انت خلصتي المحاضرة ولا لسه؟ وآآ ما عرفش ايه وانا جبت لك على فكرة الورق وهو اصلا بيشيل المادة عادي ما عندوش مشكلة بس
هو يهتم بيها جدا او لو كان مسلا ضاربة معاه بشكل اسلامي شوية الو السلام عليكم ايه صليت الفجر ولا لسه عادي آآ لازم يصلي صلاة الفجر لان هم بيحبوا بعض وهم آآ فعلا يا رب اعف عنا واهدنا وتب علينا. يا رب
اللهم امين. او يكون واحد بيحب ربنا سبحانه وتعالى فمهتم جدا ان هو يتعلم عن الله عز وجل وان هو ويتعرف الى الله عز وجل وان هو يتعرف على صفات الله عز وجل وان هو يتعرض لرحمة الله عز وجل وان هو يكثر
الصلاة والاقبال عليه كما كان يفعل النبي صلى الله عليه وسلم حين يقول ارحنا بها يا بلال او لما كان يصلي وجاءت السيدة عائشة وقالت اتفعل كل اتصلي كل هذه الصلاة؟ وقد غفر الله لك ما تقدم من ذنبك وما تأخر؟ فقال افلا اكون عبدا آآ شكورا؟ فهو دائما
مقبل سواء كان كده او ان كان كده. من علامات المحبة كثرة الذكر. ان هو دايما يحب يذكر آآ محبوبه بالمناسبة حتى لو الشيء فتلاقي اللي بيحب العربيات قوي مسلا انك شفت العربية النايبخ تحفة تحفة مش ممكن
طبعا انا قاعد ايه المي بخديانة. ايه ايه اذا ما تعرفهاش ده انت بداية قوي يا عم المتطور ماشي. انت اصلا شف عمرك شفت شفتها في حاجة مع مع ديمن جنبك يقول لك لا انا شفتها على النت. طب يعني ما تتفلحصش! ده انت اخرك كيبورد وشاشة. يعني انت ما عندكش حاجة! يعني وفي الاخر شفت العربية اللي آآ
آآ الجديدة لا ما شفتهاش. ايه ده بجد! ايه يا عم! هو من المعلوم ان الحياة بالضرورة ان انا اشوف الجديدة هتلاقي واحد تاني جاي يقول لك آآ الافلام اليومين دول بقت آآ فين ايام زمان
لسه كنت بتكلم مع حد فبقول له ايه فبضرب مسال عن نوال الزوج فقال لي انت قديم اوي. آآ اسماء مغنيين يعني فاللي جه في دماغي نوال الزغبي وما اعرفش ايه
فيقول له انت قديم قوي يعني انت عايش من ايام آآ ما يعني من قديم مش ما عييش الابديت فكل واحد بيتكلم عن اللي بيحبوا فيه واحد طول ما هو قاعد ناس صحابنا كل واحد يعرف واحد. طول ما هو قاعد يتكلم على فلوس. هو بيموت في الفلوس. بيموت في
فلوس. فوقت طول ما هو قاعد بيتكلم على الفلوس. وفيكم واحد طول ما هو قاعد بيتكلم عن البنات. وسواء بالذم او بالمدح. ما هو في واحد بيموت في الفلوس وما عهوش فلوس وهو عمال يقول لك ايه الدنيا وحشة والزمن غدار آآ اللي ما اعرفش ايه والزهد
واللي هو طول حياته عمال يتكلم هو هيموت ويكوي هو بيموت في زكر الدنيا اصلا. بيحب زكر الدنيا جدا. فيرضى بوجودها في حياته ولو بالذنب مش مهم نفس الكلام مع البنات. نفس الكلام مع اللي بيحب واحدة. يا ابني يلا بنا نروح كزا. اكلم جيلان استأزن منها. يا عم جيلان ايه انت اللي مش وقته. كلم جيلان
تمام او مسلا بلاش بقت محرجة اكلم شيلان استأزن منها دي. وهو ماشي وبتاع ايوة انا رايح دلوقتي المكان الفلاني. انت يا عم ما بتاخد ازن خلص لازم يفضل كل شوية يتكلم. وانا اما رحت كنت مع ما اعرفش واللي بيحب ربنا برضه على طول بيتكلم عن ربنا. مع الناس
او حتى مع نفسه. سيدنا علي يا اخوان على النبي صلى الله عليه وسلم كان يذكر الله عز كنا نعود للنبي صلى الله عليه وسلم اكثر من مائة استغفار في المجلس. ومنهم
اسف اكثر من سبعين استغفارا في المجلس. وكان النبي صلى الله عليه وسلم يقول استغفروا الله وتوبوا اليه فاني استغفر الله اتوب اليه في اليوم اكثر من مائة مرة. النبي صلى الله عليه وسلم قال لا يزال
لسانك رطب بذكر الله. فاللي بيحب حد بيتكلم عليه كتير. دائم الذكر. من علامات المحبة عدم رؤية المنغصات والعيوب. تبقى هي اصلا البنت اصلا اصلا مشيسة. تلات مرات وقلبي على الصحراوي وواحد شايل لها رفرف وجنب كامل ورشة اصلا ونافخة عند العجلة
والواد يقول لك مش ممكن. مش ممكن. وانت تقول له مش ممكن. باقول لك مش ممكن. يا عم مش اللي بيحصل ده مش ممكن. تمام؟ انت ايه؟ حاجة حاجة سبحان الله! آآ سبحان الخلاق وانت تقول
الله سبحان من سخر لنا هزا ليه ؟ هو مش شايف مش شايف. فيها حاجة وحشة خالص خالص وعلى الجنب التاني كان النبي صلى الله عليه وسلم يصلي حتى تتفطر قدماه. صلى
الله عليه وسلم ومش حاسس بالالم. شف النبي صلى الله عليه وسلم والله دايما لو كان الواحد يتعجب. النبي صلى الله عليه وسلم صلى حتى تفطرت قدماه ودم آآ قدمه الشريف. واحد بيصلي لحد ما جا له تشققات تعدي. لأ التشققات زادت
لا تعدي لا دي زادت وبقت تنزل دم. ما تعديش دي بقى. ده انت انت لو عطست تلات اربع مرات وانت بتصلي هتسلم وخلاص على كده. انا يا عم مش انت. انت راجل صالح. انما
الموضوع بقى يبقى ما يشوفش المناقصات. اربعة الرضا يبقى راضي اوي. آآ وما فيش مشكلة. وعادي واللي انت شايفاه يعني اي اي اللي انت عايزاه. انا راضي. يبقى هم نازلين مسلا يشربوا حاجة او ياكلوا
حاجة واول ما يقعدوا مع بعض في مكان آآ آآ تشرب ايه؟ لأ اختاري لي انت. تقوم مختارة له نفس المشروب اللي شربوه المرة اللي فات اللي هو اول ما طلع من المكان راح خد حقنة لان هو كان مش قادر عايز يتقيأ كل حاجة. ده تحفة. ده تحفة. ده انا كنت
انت لما شربته حاسس ان انا اوفر جدا انا بصراحة. بس ماشي. وعلى الجنب التاني هتلاقي آآ رضيت اله ربا وبالاسلام دينا وبمحمد رسولا صلى الله عليه وسلم. وهتلاقي عجبا لامر المؤمن ان امره كله خير اذا اصابته
راء شكر فكان خيرا له واذا اصابته ضراء صبر فكان خيرا له. عادي اي حاجة بتيجي بيقدر يتعامل معها والدنيا كويسة من علامات الحب الشوق. ان هو نفسه بكرة ييجي عشان خاطر نشوف بعض. والجنب التاني
هتلاقي ارحنا بها يا بلال. اه انه يلا بقى الصلاة عايزين نستريح. الجنب التاني هتلاقي محمد صلى الله عليه وسلم وهو بيخير قال بل الرفيق الاعلى بل الرفيق الاعلى بل الرفيق الاعلى. يشتاق
الى ربه صلى الله عليه وسلم وكذلك العبد المؤمن. ستة واخر علامة التضحية. فكان اللي بيحب هتلاقيه بيضحي باي حاجة مهما كانت التضحية دي ممكن تكلفه احيانا هتلاقي البنت عندها استعداد ان هي تضحي
احيانا بسمعتها بس ترضي الولد اللي بتحبه. احيانا تلاقي الولد بيضحي احيانا بمستقبله. آآ بس يرضي البنت اللي بيحبها او يرضي نفسه بيضحي بيضحي باي حاجة هي تبقى بنت محترمة وكويسة وبنت ناس
قاعدة في كافيه مع واحد آآ حاجة آآ عجيبة بصراحة حاجة عجيبة عمرها عملت كده ما عمرهاش عملت كده انما اتعلمت كده عشان خاطر تقدر تقرب من الولد اللي هي بتحبه. لان اكتر حاجة بتميز الحب وبتغزيه القرب
ان طول ما انا قريب من اللي ما بحبه طول ما ده بيغزي الحب اكتر ويخلي الحب يزيد اكتر على الجنب التاني ان الله اشترى من المؤمنين انفسهم واموالهم بان لهم الجنة. هتلاقي بعض الناس بتضحي لله عز وجل من غير ما يفكر هو
هو في ايه؟ ايا كانت التضحية. حتى لو عاش في المجتمع بتاعه غريب يرضى بالغربة بل ويستلذ الغربة من اجل من اجل محبوبه. دي كانت علامات للمحب. طيب ايه حاجة الانسان للحب؟ هل الانسان في احتياج لمسألة الحب ده ؟ قطعا. احتياج الانسان للحب يتحط
تحت عنوان عنوانين او يتحط تحته عنوانين مهمين جدا. احتياج نفسي واحتياج جسدي. احتياج نفسي واحتياج جسدي احتياج نفسي زي مسلا اه اه الاحتياج بالاهتمام ان انت نفسك تحس ان في حد مهتم
لك انت اصلا شخصية ما حدش بيعبرها اصلا. يعني البنت ما حدش بيعبرها. خالص. فهي نفسها يعني جيلان ينام وماريهان ومها وسها ونهى كل واحدة في واحدة بواحد بيعبرها. الا انا بدخل الكلية كده كأني
كانهم داخلين بصندوق ورق. نفسي حد يهتم بي. نفسي حد يسأل علي. نفسي حد يحبني. نفسي حد يهتم نبيا في نفس الكلام والولد الولد اول ما يكبر كداهو يخنشر تحس ان ابوهم ما بقاش طايقه وامه بقت تتعامل معه على اساس ان هو مخلوق لاستنفاز
الاموال الموجودة في البيت فيبتدوا ياخدوا منه موقف. فايه اللي يحصل؟ فيبتدي الولد يدور برة هو ايه ممكن يحسسه بالاهتمام؟ من الاحتياجات النفسية انه يحس انه شخص مرغوب فيه. هو اصلا مش عارف يقعد في حتة. يعني اصحابه بيوزعوه. ابوه وامه
يوزعوه كل الناس بتوزعه. انا بقيت حاسس ان انا كياس رمضان بتوزع في كل حتة. في نفس الوقت البنت حاسة انها بتتوزع كتير لأ انا عايز احس بالاهتمام عايز احس ان انا شخص موهوب فيه عايز احس ان في تفاهم عايز احس ان في قبول عايز احس ان في تقدير
ما حد بيقدرني عارف الولد اول ما يرتبط تلاقي كل عقد بتاعته طلعت علي يا عيني على اللي بيرتبط بها لازم تستأزني مني قبل ما تردي على التليفون وانا باتصل. طب ما استزر منك ازاي؟ شغل عايز
تستأذني مني قبل ما تنزلي. ولو ما ردتش عليك ما تنزليش. حاضر هي مؤدبة بقى. حاضر. ولازم لازم كل حاجة آآ اطلع عقدي عليك فيها لان انا اصلا شخص معقد من الاخر. عارفين الشخص اللي اغلب الولاد كده
الا من رحم الله. هو هو اعني مقهور فنفسه حد يحسسه ان هو في مكانه. هو نفسه يحس ان هو راجل. على فكرة ده شعور عند انتم مكسوفين ليه؟ ده شعور عندكم اقول لكم
فضيحة كلكم بتعملوها حتى انا عملتها اول ما بنكبر شوية يبتدي يطلع لنا شنب نسيبه كلنا عادي يبقى عاملة شكلك ايه بتبقى في شنب كدهو اه انت فرحان انت عايز تقول للناس انا
فتروح للشباب بتوع تانية اعدادي وتالتة اعدادي تلاقيهم كلهم بشنب. او اغلبهم ليه؟ وماشي بقى وبتاع وكل واحد شوية يعمل كده ويعمل كده وبتاع اه انتم صح؟ صح؟ وبعد كده تخش الحمام وانت صغير كده تعمل كده اهو. هو طول ولا ما طولش
اه واحنا في اعدادي كنت تفضل تبوس اه الواد مروان طلعت له دقن وانا لسه. اه والواد ما اعرفش مين طلع له ايه او تفضل بقى ايه تفضل تبص ان انت نفسك يبقى شكلك راجل وكبير. على فكرة دي عقدة كل راجل. لان انت ما فيش اي علامة ممكن تخليك كبير. انت ما بتعملش حاجات كتير ممكن تخليك كبير
فدايما بقى تلاقي الواد محمود اللي هو في فريق نادي سبورتنج اللي واخد بطولة مصر ما عندوش العقدة دي لان هو ناجح في حتة تانية فعادي. ما بيفكرش في الموضوع ده. عنده تقدير لنفسه
عشان خاطر كده هخش الموضوع تاني وهو مسألة ان اللي ما بيلاقي نفسه ما عندوش الحتة دي قبل ما اخش فيها معلش احتياج احنا قلنا نفسي وايه وجسدي وجسدي ودي نقطة مهمة جدا عشان خاطر اللي بعد كده بيحب واحدة
ويبقى عايز يشبع هذا الاحتياج جسديا اغلب قصص الحب لازم يكون فيها تلامس بالايدي. لازم يمسكوا ايد بعض يحط ايده على كتفها مش هقول اكتر من كده. يعني دي حدودنا في المسجد
لازم لازم يعمل حاجة كدهو. المحترم والمحترمة بيسلموا على بعض بس تلاقي فيه مواضيع كتير بتتقال في السلام. تمام؟ يعني لازم ممكن ما هي ما بتقبلش ان هي تمسك ايده. بس ممكن يعديها الشارع
ما افتكيش انا بقى كده. يعني ما انت بتزاكي علي ومسك ايدك خلاص. تمام؟ هي ما تقبلش ان هي تخرج معه بس ممكن يتكلموا في الكلام في التليفون عشان خاطر كده انا عايز اقول اللي ما بيعرفش يطول بيضطر ان هو يتكلم عن اي حاجة فيها نفس
شهوات لحد ما يوصل ان هو يلمس يلمسها بايديه. عشان خاطر كده على الجنب التاني المؤمن اللي بيحب ربنا عمره ما هيعرف يشبع هذه الرغبة. فيظل يغزي الروح الى ان يموت. فاذا
دخل الجنة استوفاه. عشان خاطر كده اي واحد بيحب واحدة اول ما يبتدي يلمسها يبتدي شغف الحب كله يتحول الا ان هو آآ التلامس بالايدي. فيبقى عنده شغف ان هو يطول. بعد كده الشغف ان يحط ايده على كتفها
بعد كده شغف ان هو يحط ايده على كتفها تاني. ويفضل يحط ايده على كتفها كتير لحد ما تلاقي تسمع قصة يندى لها الجبين فعلا. قصص وتلاقي اللي بتكلمك او اللي بيكلمك ده حد محترم اوي
لو شفت الشخص ده في الشارع ممكن عمرك ما تظن ان هو او ان هي تعمل كده ومع زلك انا شخصيا بتجي لي قصص لو ابتديت كلنا هنقعد نعيط. الامر بقى غير عادي. وما بقاش قاصر على فئة دون فئة او
مستوى تدين دون مستوى تدين بقت الحياة شهوانية الى حد مبالغ فيه. عشان خاطر كده لما نيجي نتكلم عن مسألة حاجة الانسان للحب سواء الحاجة الجسدية او الحاجة النفسية حتلاقي الحاجة النفسية فيها حاجات كتير جدا كلها تخدمها العبادات
الا حاجة واحدة بس الحاجة الجسدية عشان خاطر كده من النبي صلى الله عليه وسلم قال من شرب الخمر في الدنيا لم يشرب الخمر في الاخرة. مثلا. ليه؟ ان اللي ابتدى يلمس في الدنيا
استعجل نصيبه بتاع الاخرة. عجل له النصيب وخلاص. انما اللي ساب كل ده عشان خاطر يلمس هناك هو ده آآ العقل. عشان خاطر كده ننقل على النقطة اللي بعديها لما الانسان يبقى عنده الاحتياج ومش عارف
يشبعه ده بيسموه ايه؟ الفراغ العاطفي. اغلب الشباب دي كلها. انا حاسس بفراغ عاطفي انا حاسس بفراغ عاطفي انا حاسس بفراغ يعني ايه فراغ عاطفي؟ يعني ايه واحد او بنت
حاسة بفراغ عاطفي. هو انا عايز اقول لكم حاجة من الاول. ان الولد او البنت الانسان بشكل عام فيه في حياته ماشية بشكل دائم ماشية بشكل دائم ما بتتغيرش النفس آآ الحركة آآ اكتر من حاجة
من هذه الاشياء الانجاز او الفشل مسلا من هذه الاشياء العاطفة. ده خط كده عامل زي القلب على طول شغال على طول شغال على طول شغال. احيانا بيحصل نوع من انواع ان تلاقي حتة فاضية. ما فيهاش حاجة
هو ده اللي بيبقى عنده فراغ عاطفي بيبقى ان نفسه في عاطفة بس مش لاقي فيبتدي يعمل ايه؟ يرفص. يمشي في اي حتة بيدور. بيدور على ايه؟ على العاطفة. اللي هي ما بتدورش عليها اصلا. ولكن هو
يبتدي يدور عليها فقد يصل به هذا الفراغ العاطفي الى اشنع الذنوب. والخطايا. وقد يبحث كثيرا فلن يجد وقد يوهم نفسه ان هو صاحب فراغ عاطفي وهو ما عندوش حاجة اصلا. طب ايه هو الفراغ العاطفي؟ من تعريفات الفراغ العاطفي شعور الفرض
بالحاجة الملحة للدفء والحنان والاشباع العاطفي. شعور الفرد الواحد يحس بالحاجة الملحة. هو عمال يبص على احمد جيلان وهيموت ويبقى معه جيلان بتاعته. بس مش دي يعني هو عاطف وهو معدي. هو
شايف احمد وجيلان انا السؤال احمد وجيلان بقى لهم سنتين قاعدين على الرصيف ده ولا السلم ده قالوا ايه؟ يعني ايه المواضيع اللي بتتقال؟ انا نفسي اخد فرصتي نفسي اقول سعادتك. ليه ما بيدوناش فرصتنا؟ انا لو قعدت مكان احمد
تفرح هعمل حاجات جامدة جدا. يعني انا ما عندي انا موهوب اصلا خلي بالك عشان تبقى عارف. انا موهوب وجوايا الطاقة اللي بس انا مش مش لاقي ما حدش اداني فرصتي. ادونا فرصتنا بقى. فده يحسسه بايه؟ فهو اما بيبخ وبيبص على فعلا لما ييجي يبص على الاتنين دول على الاتنين بيحبوها
هو ما نفسوش هو ما بيبصش على البنت ولا حاجة هو بيبص على ايه؟ هو بيبص هو عاجبه الموضوع. هو نفسه يبقى فيه. حتى احيانا ان هو بيبقى بيبص ونفسه يبقى فيه بس ما بيقولش لنفسه. ليه؟ عشان توجهاته بتسمحلوش بده. زي اللي
بيبص على واحدة مش محجبة او محجبة حجاب فيه مشاكل فيبص عليها ويقول اعوز بالله. بص بيلبسوا ايه؟ تمام؟ هو هو فعلا متأفف ولكن بيضحك على نفسه. هو كان عايز يبص. فقال لك ابص واقول اعوز بالله. هو ما كانش صريح مع
للدرجة دي زي ما انا بعمل. لأ يعني هو اما بص بص بنية ان هو يقول اعوز بالله فعلا هو كان عايز يقول اعوز بالله وبيتحسر على حال الامة اللي احنا فيها. بس
كان نفسه يبص. هو كان نفسه يبص. بدليل ان هو بص. وبدليل ان هو عملها اكتر من مرة. ولو كان فعلا عايز يأنف انا الموضوع ده كان صرف بصره. ولو كنت انت فعلا عايزة تأنفي عن الموضوع ده ما كنتيش بصيت على احمد عادي. انا عارف ان انت ما نفسكيش في احمد لكن
انت نفسك ان انت تكوني مكان جيلان. مش مع احمد ده بس مع مراد مسلا. او تامر او سامح. او شهيد ان اي حد مع احترامي الشديد لكل الاسماء اللي انا قلتها. دول اصدقائي وانا ما اقدرش اتكلم عليهم. تمام
بس آآ قضية ان آآ انا نفسي يكون عندي كده. نفسي اتكلم نفسي احس بالثقة نفسي بالدفء نفسي ان حد يكون مهتم بي نفسي ان ده يحصل. طيب ده نتيجة ايه؟ عشان خاطر نفهم نفهم القضية بتاعة
اه زي رسم القلب دي. الفراغ العاطفي نتيجة تلات حاجات مهمة جدا. اول حاجة المشكلة والصدمة الانسان يحصل له مشكلة او صدمة كبيرة في حياته. آآ يحصل له مشكلة مسلا ممكن تبقى موت حد موت اب او موت ام
او مت صديق آآ فقدان آآ فقدان يحس ان هو كان فيه حاجة في مكانه وكانت الحاجة دي في الغالب شخص او حتى لو شيء بس بتشكل له عاطفة. بتولد عنده عاطفة. بتولد عنده نوع من انواع الامان او نوع من انواع القرب او نوع من
انواع الاهتمام سواء كان اب ان هو مسلا دايما مع بنته وفي ضهره او دايما مع ابنه وفي ضهره او سواء كان شيء فلوس واتفقوا مرة واحدة او حصل خسارة خسارة فادحة. فكانت هم بيحسوا بالامان من خلال وجود المال ده. دلوقتي ما بقاش موجود فيحصل
ان ما فيش امان ما فيش امان دي تعمل فراغ عاطفي. مع ان الموضوع ما لوش اي علاقة بالحب بالمناسبة. صح؟ ما لوش اي علاقة طاقة الولاد والبنات بس عملت عملت دروب في حياة البني ادم. بيترجم ازاي بعد كده بميت شكل. اتنين التربية من اسباب الفراغ العاطفي
التربية. يا جماعة انا عايز اقول حاجة بس. سواء انت قاعد شاب صغير او شاب كبير او كبير في السن سواء انت متجوز او مش متجوز سواء انت عندك المشكلة او مش عندك المشكلة حلو انا متأكد ان الموضوع ده يكاد يستفيد منه نسبة مية في المية
ان انا افهم يعني ايه اصلا فراغ عاطفي؟ وان انا افهم مسبباته وان انا افهم هو بيضيع ازاي وبيجي ازاي؟ وبيعمل ايه؟ وبيخليني اترجم تصرفاتي ازاي ده مهم جدا اقلها لما ابنك يجي لك. اقلها ان انت تفهم نفسك. دي مهمة جدا. فمن الحاجات المؤثرة
تربية ان الاب يكون شديد الدلال. يكون بيدلل بنته جدا. او بيدلل ابنه جدا هيعيش طول عمره كده ؟ مستحيل اكيد الاب ده هيحصل له ايه ؟ هيتعب او هيقل او هيجيب اخوات تانيين فهينشغل عن الاخ الاولاني او هيفتقر
او حينشغل او حيموت. فالدلال ده يروح فين؟ الدلال ده واخد حيز كبير من حياته. يروح فين؟ حيقل. المسافة اللي فاضلة دي اسمها ايه ؟ فراغ عاطفي. او شديد القسوة. اب شديد القسوة. فعشان خاطر لما تبقوا اباء تتعلموا. اوعى تكون افراط او تفريط
شديد القسوة بيشد جدا على الولد او بيشد انا عايزه يطلع راجل يا عم عايزه يطلع راجل بس يطلع انت اللي انت بتعمله ده خليه مش هيطلع. هيفضل قاعد تحت
خليك آآ يعني ان كبرك ابنك بيقول لك ان كبر ابنك خاويه انا مش عارف الكلام ده مش صح طبعا. اما ان كبر ابنك وهو هيفضل ابنك من وهو صغير وهو اصلا المفترض ينكبر ابنك او صغر ابنك افترض ان جالك ابن ربيه. انما ان كبر ابنك خاويه دي برضو الراجل ده يخش السجن مع
نفس الاتنين اللي دخلوا السجن في عصفور في اليد خير من عشرة على الشجرة. ده المفترض ده الراجل يخش السجن. اللي طلع المسل ده. وكان فيه واحد تاني انا مش فاكره مفترض يخش السجن معهم. يقعدوا التلاتة معهم
تمام؟ ما فيش حاجة اسمها ان كبر ابنك خاويه. هو ان جا لك ابن ربيه. ربيه ازاي بقى بمراحل التربية اللي مفترض انها تحصل؟ بس ما اعملش زي اخويا ما ينفعش انا اب وهو ابني عشان خاطر كده ان كبر ابنك خويدي خلتني اشوف النهاردة ايه اب وابنه قاعدين وبيشتموا مع بعض
عادي انا مش عايز اقول بيشربوا مع بعض. انا قلت بيشتموا مع بعض. بس هم في الواقع بيشربوا مع بعض. تمام؟ يقول لك اشرب معي احسن نفسي افهم وجهة النزر دي. يقول لك نشرب معي احسن ما يشرب برة. ايه يعني مش فاهم؟ اه هو اه مسلا هي المشكلة يعني ان هو مسلا بيجيب لك
الحاجة ولا انت مكسل توصل لحد الشاعر مسلا حد توصل لحد الصحراوي مسلا ولا اسمها ايه توصل لحد الساحل مسلا اه تقضي وترجع فانت بتودي ابنك يقضي لك ويرجع لك يعني. اللي انت بتتعامل معه باعك فانت بتودي يعني انا مش فاهم نزرية يشرب معي احسن ما يشرب مع غيره
ايه ده؟ نفس نزرية ان بنتي تمشي مع واحد وانا عارفة احسن ما تمشي معه وانا مش عارفة. هي مشيت. ساعات يعني البيت متقرطس. يعني الموضوع وصل المصيبة حصلت فين ايه اين موضع الحسن؟ يقول لك اين موضع الحسن فين؟ احنا في مصايب. ربنا يا رب يهدينا ويتوب علينا
لذلك التربية لما يكون شديد القسوة يبقى الولد عنده اصلا حتة بتاعة ايه او البنت. الحتة بتاعة العاطفة. فنفسه يشبعها. فلو جا له اي حد من برة على رأي افلاطون انجذاب صادف قلبا فارغا لقى الحتة دي فاضية يعمل ايه؟ يحصل عشق على طول
دول تلاتة شخصية الفرد ان احيانا هيكون في شخصية عندها مشكلة تؤدي ان يجي لها فراغ عاطفي. زي ايه مسلا؟ آآ عدم تقدير النفس وعدم النفس عارف عارف الغني؟ يعني واحد غني جدا ملياردير فجا له واحد كده قال له ايه ده يا عيني يا ابني
مم ده انت على قدك خالص. ايه العيد؟ طب لموا له يا جماعة يعمل ايه؟ ليه؟ هو يشتم كلنا اصلا انما عارف الفقير لما تيجي تقول له ايه؟ لا حول ولا قوة الا بالله. ده انت مش لاقي تاكل. اعوز بالله. الحمد لله
ازيك ؟ الحمد لله عفانا مما ابتلى به غيرنا. فضلنا على كثير ممن خلق تفضيلا. يعمل ايه ؟ يحس بالحسرة. ليه ؟ لانه حاسس انه فقير عشان خاطر كده لما لما اجي اقول لكم او تيجوا تقرأوا ان الغنى غنى القلب. جعل الله عز وجل غناه في قلبه
ان المؤمن الذي جعل الاخرة همه آآ لم الله عليه شمله وجعل غناه في صدره لما يجي حد يشوفه بالنص يعمل ايه؟ ما عندوش اي مشكلة. عنده ثقة في نفسه. عشان خاطر كده النبي صلى الله عليه وسلم قال على المؤمن ايه؟ عجيب
عجيب امر المؤمن ان امره كله خير. عجيب ليه؟ عنده سلام نفسي دائم. اما التاني ما عندوش تقدير لذاته. فنفسه التقدير يجي منين؟ من برة. الحتة دي فاضية. فنفسه ييجي من برة. فلو جت واحدة قالت له
آآ ممكن المسطرة يقول لأ ممكن المسطرة ده المسطرة وصاحب المسطرة. ده لو عايزاني اخد لك الخط في الورقة بتاعتك. انا انا اصلا عشان خاطر حضرتك تأدي عليك المسطرة. انا دي مهمتي في الحياة. تمام؟ كده. طبعا مش المبالغة دي طبعا انا اوفر جدا انا عارف. ولكن ان
آآ في شخصيات بتستنى عشان خاطر كده في بنات فعلا في الكليات مسلا وهي ماشية كده اهو لقت الولد الحلو اللوا بتاع الكلية عمل كده ورفع النضارة وعملها كده طبعا القصة نزلت انا ما عنديش قصة مش هعرف اعملها بس يقول ايه طالع تاني هو بص كان بيبص اصلا على الشباك اللي وراها لان
ان اصلا جيلان بصحبة اسمها ماريهان واحدة اسمها ماريهان واقفة ورا والبنت دي حلوة والكلية كلها عايزة تتعرف عليها. مروة بقى واقفة في النص تمام فافتكرت ان الولد ده بيبص عليه تعمل ايه ؟ شكله معجب بي. بص لي ونزل النضارة وطالعة. مش دي ممكن يكون لها معنى
تمام وتقوم فاتحة بقى ايه محمد حماقي وتقعد تسمع آآ اغاني. والواد اصلا ما عبرهاش. بس فيه ناس نفسها اي حاجة تحصل لها من برة. يجي المعيد يقول لها على فكرة انت بنت ممتازة. انت بنت ممتازة. اه. قال لي انا بنت ممتازة
دكتور احمد في الدور السابع قال للطالبة الفلانية انت ممتازة واتخطبوا. يبقى ممكن يخطبني. هي نفسها حد من برة بالزات لان انت كولد او هي كبنت بتفضل طول عمرك انت طفل. رضيع بتضم
على فكرة يا جماعة الموضوع ده نقطة دي نقطة تربوية مهمة جدا يعني يعني ارجو ان انتم تفتكروها لما تتجوزوا. ارجو ان انتم تفتكروها لما تتجوزوا ان ينقل ولد يبتدي يتحضن من امه وابوه يبتدي يلعب معه. يكبر شوية يبتدي اللعب يزيد. يكبر شوية يبتدي اللعب يزيد. يبتدي الولد يخش
المدرسة تبتدي شخصيات تانية تشترك مع الاب في التربية. يبتدي الاب مسئوليته تزيد. فيبتدي يحمل على الجنب التاني والام تحمل على الجنب التاني مزاكرة مع المدرسين والضحك والهزار مع الصحاب والقدوات في المدرسة مع المدرسين. ايه
البيت اكل وشرب ونوم وانا عايز. فيبتدي مساحة الاب والام تقل عند الولد وفيه مساحات بتتاخد ، والتانيين عمالين ياخدوا مساحات. وهم عمال ياخد افكاره وكل حاجته آآ من برة وعمال يحفز لاشياء او يحجم عن اشياء من برة. فيبتدي لما ييجي الاب يرجع
عشان خاطر ياخد مكانه يلاقي مكانه متاخد هتاخد ايه ما فيش قدوتي موجودة عشان خاطر كده مين لما كان يتقال له قدوتك مين كان يقول بابا؟ سامحوني يعني مين؟ شفتم حد كده
نادر جدا نادر بجد وهتلاقي نادر بس يعني مش هتلاقي حد تاني هو نادر مش هتلاقي مش هتلاقي حد معه فعلا ابدا انما غير كده كلنا هتقول لمين؟ على حسب بقى الدرس اللي انت بتاخده في في من هو القدوة؟ مسلا
تقوم انت قايل بقى طه حسين مصطفى اي حد من اللي كنت في تاخده في الدرس العربي عشان خاطر تعمل او ممكن تقول مدير المدرسة. استاز عادل مشرف الفصل. يعني اي حد بحيس ان هو ايه يزبطك في
غياب انما غير كده لأ انت اصلا ما عندكش قدوة فعلا ففقدنا القدوة. عشان خاطر كده من اهم تلات اهم تلات اسباب في الفراغ العاطفي المشكلة او الصدمة آآ او الصدمة وآآ التربية وآآ طبيعة الشخصية. طيب خلينا
يتجاوز وخش في النقطة اللي بعدها. هل الحب حلال ولا حرام؟ نفس الكلمة اللي بتتقال. الحب حلال ولا حرام؟ الحب حلال ولا حرام الناس الحب حلال ولا حرام حلال ولا حرام؟ ها؟ ايه وفيه ايه؟ مقاسات يعني
اه في حب حلال وفي حب. هو الحب في ذاته كعمل هو حلال. ما فيهوش مشكلة. ولكن ان ادى الى حلال فهو حلال. ولكن ان ادى حرام يبقى المؤدى ده ايه؟ يبقى الحب ده ايه؟ حرام. هو الحب ما فيهوش اشكال. ان انا احب حد ما فيهوش اشكال. ان انا احب بنت
ان انت تحب بنت او انا احب مراتي ده ما فيهوش اشكال. انا مش هحب الا مراتي. واللهم لك الحمد اللهم لك الحمد. اللهم لك الحمد. اللهم لك الحمد. وما شاء الله لا قوة الا بالله. في عين كل حاسد من اللي قاعدين هنا او اللي من اللي قاعدين الناحية التانية لقد رزقني الله عز
عز وجل حبها. انا احب هذه المرة وهي اكرمتني كثيرا. ربنا يوفق الجزاء خير ويجمعني معها في الجنة. لكن لما ييجي واحد فعلا تحب واحدة او واحدة تحب واحد هل ده حرام ولا حلال؟ ان كانت المنظومة والمؤدى حلال فهو حلال
وان كانت حرام فهو حرام. والمنزومة الوحيدة التي يصح فيها الحب في الاسلام هي زواج. المنظومة الوحيدة التي يصح فيها الحب هو الزواج. لا محالة. طيب ان استبق الرجل او المرأة من حظهم في الحب قبل الزواج. الاسلام يعالج الموضوع ده ازاي؟ النبي صلى الله عليه وسلم يقول
لم يرى للمتحابين مثل النكاح. ما رأيت للمتحابين مثل النكاح. روايتين. برضو حتاخد حبك وتنزل في نفس لانه لا يسمح مطلقا بلحزة حب خارج منزومة الزواج. اما ان هي تبقى في الجواز اما ان هي
تدفن. وهنتكلم في الموضوع ده. في المرات القادمة. ذلك الحب لا شك انه من اجمل المشاعر اللي ممكن يكون الانسان يحس بها في الحياة. ان انت تحس ان انت في حد بيهتم بك او بيقدرك او متفاهم او معك او فهمك. او بيحب وجودك او بتحب تشوفه او او او
كل ده جميل جدا ولكن ان كان هذا لامرأة او كان من امرأة ذا رجل فلا يصح الا في منظومة واحدة وهي منظومة الزواج. لذلك من وقع في هذا الامر قبل الزواج لا شك ان
او كان اصلا عنده ايه؟ هم فراغ عاطفي. فراغ عاطفي. افتكروا الراجل اللي اسمه ده انجذاب صادف قلبا فارغا. انما لو كان الانجذام ده صادف قلبا ممتلئا ما وقع في مثل زلك. طيب خلينا نسأل سؤال عشان خاطر بس ما ما نطولش. كيف لا اقع في
بهذا الامر ازاي ما اقعش في هذا الامر؟ طب ليه ما انت بتقول دلوقتي ان هو حاجة حلوة وجميلة ولازم كلنا نبقى كويسين. اولا الحب رزق الحب رزق تمام وليس من الشرط ان يرزقه الجميع
ممكن واحد يرزقه واحد لأ. ممكن واحد يجي له الحب وواحد ما يجيلوش الحب. وهو شيء وجداني وليس له اسباب الا الزواج. فلا تبحث عنه خارج هذه المنظومة. فاللي بيدور ده ما اسمهوش حب. ويمكن هنتكلم في الموضوع ده في المرة اللي جاية او اللي
ايه الفرق بين الحب والشهوة والرغبة وحب الامتلاك؟ وايه الفرق بين حبه بقى قبل الجواز وبعد الجواز؟ لا ايه الفرق بين الحاجات دي؟ وده مهم جدا ان ازاي ما اقعش في الموضوع ده خارج الزواج؟ ليه؟ ما اعرفش بيه خارج الزواج. لان هو بيعتبر نظرة الشرع
لنظرة عاطف لعواطف برة الجواز ايه ؟ ده اثم ذنب مرض لابد القضاء عليه ونفس الكلام من عواطف العواطف. لابد القضاء على هذا الامر والا سيعصى الله عز وجل طيب ازاي ما اقعش في الموضوع ده؟ ان كنت لم اقع بعد. ابن القيم يقول في كتاب الداء
فاما الطريق المانع من حصول هذا الداء فامران حاجتين عشان ما اقعش في الموضوع ده لازم حاجتين. واحد غض البصر. ان انا اكون بغض بصري اصلا. لان لو كنت بغض بصري مش هشوف جيلان
مش هشوف ماريهان مش هشوف باكينام صح مش هشوف حد فهحبها ليه هحب واحدة مش موجودة مستحيل. فرقم واحد من اهم اسباب الوقوع في هذا الذنب اطلاق البصر. يقول احد
احدهما غض البصر كما تقدم فان النظرة سهم مسموم من سهام ابليس. ومن اطلق فلحظاته دامت حسراته. وفي غض البصر عدة منافع وهو بعض اجزاء هذا الدواء النافع منها من منافع غض البصر مثلا الامتثال لامر الله الذي هو غاية سعادة العبد في معاشه ومعاده. لان الله عز وجل قال قل للمؤمنين
من ابصارهم وقال وقل للمؤمنات يغضضن من ابصارهن. ومنه يمن آآ يمنع من وصول اثر السهم المسموم الذي لعل فيه هلاكه الى قلبه والفتنة خطافة. اكم من رجل احب امرأة فترك كثيرا من دينه. ومنهم من ترك
كدينه بالكلية من اجل امرأة حدثت ايام النبي محمد صلى الله عليه وسلم في الغزو لما واحد راح في الغزوة وشاف واحدة وحبها وقال له مش هينفع تتجوزها لانها نصرانية فتنصر وتزوجها. الى الان وعندي قصة كنت معاصر
لها في الكلية عندي. ومنهم انه يورث القلب انسا بالله وجمعية على الله فان اطلاق البصر يفرق القلب ويشتته. لانه اذا رأى امرأة وثانية وثالثة ورابعة تشتت قلبه بين المحبوب
ومنه يقوي القلب ويفرحه. لان القلب يفرح بطاعة الله عز وجل. قال تعالى قل بفضل الله وبرحمته فبذلك فليفرحوا ومنه انه يكسب القلب نورا كما ان اطلاقه يكسبه ظلمة. ولهذا ذكر الله اية
عقيب الامر بغض البصر. قال تعالى قل للمؤمنين يغضوا من ابصارهم ويحفظوا فروجهم ثم قال الله نور السماوات والارض ومنه انه يورث الفراسة الصادقة ان انت تكون عندك فراسة وتتوقع الاشياء قبل حدوثها وتعرف ان ده صادق من غير
اسباب بالتوفيق الله عز وجل وتعرف ان ده كاذب بنفس الشكل. ومنه انه يورث القلب ثباتا وشجاعة وقوة ومنه انه يسد على الشيطان مدخله من القلب. فانه يدخل مع النظرة وينفذ معها الى
قال باسرع من نفوذ الهواء في المكان الخالي. هي داخلة انت بصيت على واحدة اول ما تبص نسيبك ما يسيبكش في ساعتها اوبا دي حلوة اوي دي احلى بنت انت شفتها في وهي اصلا بص اعوز بالله. او هي تبص لك لواحد مسلا اول ما تبص له اول ما تبص
الشيطان يخش يا رب يكون في رابعة. ليه؟ هيتخرج بقى وينجز وانا لسة في اولى فيلحق يكون نفسه نلحق نمشي مع بعض سنتين تلاتة انما لو طالب زيي هيبقى وجع دماغ. احيانا بيكون برضو العملية يعني ما فيش مشكلة. ممكن حتى لو في نفس
في نفس السنة ما فيش مشكلة. ولكن الشيطان اذا رأى الرجل المرأة او رأت المرأة الرجل دخل في ساعتها يوسوس. هو دي هو ده هي دي. ممكن يحصل آآ السعادة. آآ الحب
الاهتمام التقدير الدفئ الحنان. آآ فاكرة احمد وجيلان بتوع يبتدي يحصل نوع من انواع الوسوسة من الشيطان. يقول ومنه انه يفرغ القلب للتفكر في مصالحه والاشتغال بها واطلاق البصر يشتت عليه ذلك ويحول بينه وبينها. لانه عمال يفكر في حاجات كتير من اللي بيشوفها. قال ومنه انه
ان ان بين العين والقلب منفذا او طريقا يوجب اشتغال احدهما بما يشغل به الاخر بما يشغل به الاخر. ان في طريق من العين للقلب. يوجب ان لما واحد ينشغل بحاجة يخلي التاني ينشغل بها برضه. فلما تشوف
مصحف كلام ربنا كتير قلبك ينشغل بكلام ربنا كتير. ولما تدخل له المواد النجسة قلبك ينشغل بالمواد النجسة كتير. ولما هو ينشغل بالنجاسة كتير يقول لاعضائك كلها انها تمشي ناحية النجاسة. فتلاقي نفسك
مدمن نجاسة ومش عارف تتحكم في نفسك وبتسأل نفسك وانا مش عارف ابطل ليه. ليه؟ بكل بساطة ببساطة كده الاوت بوت فرع عن الانبوت. اللي انت هتدخله هيطلع زيه الراجل هيحط حاجة من حتة هيطلع من حتة اصل هو مش سحر. بتدخل لقلبك طاعة قرآن سنة
ايه اللي هيطلع؟ تقوى واحسان. انما بتدخل له بنات واباحية. ومحرمات هيطلع ايه ؟ نجاسات وتكتب عليك الخطايا. الشاهد ان هذا هو الحل الجزء الاول من الحل الذي هو غض البصر. وفيه باختصار طبعا شديد هذه الفوائد. قال
والثاني الحاجة التانية اللي ممكن تخليني يكون عندي وقاية من ان انا ما اقعش في الموضوع ده. اشتغال القلب بما يصده عن ذلك. ويحوم قل بينه وبين الوقوع فيه. ان القلب فاكرين افلاطون يا جماعة ولا مش فاكرينه؟ ان القلب زات نفسه يكون ايه؟ مليان
اما القلب يكون مليان لما عواطف تعبدي عاطف مليان. انما لو عاطف مش مليان لما عاطف لما عواطف تعدي يحصل المشكلة. يقول الثاني اشتغال القلب بما يصده عن ذلك. ويحول بينه وبين الوقوع فيه
وهو اما خوف مقلق يكون خايف خوف مقلق او حب مزعج. يا يكون خايف على حاجة معه تضيع او خايف حاجة بيحبها ما تجيلوش. او يكون بيحب حاجة وخايف ان لو وقع في هذا الذنب تضيع منه او حاجة
عنده اطروح لما يبقى عنده خوف وحب يستقيم الامر. فاذا خاف كما قال الله عز عز وجل قل اني اخاف ان عصيت ربي عذاب يوم عظيم. فيخاف الانسان ان هو يعذب بهذا الذنب
فيتركه وممكن انسان يحب هذا الذنب على حب الله عز وجل. لذلك قال الله عز وجل ومن الناس من يتخذ من دون الله اندادا ما لهم؟ يحبونهم كحب بيحبه زي حب ربنا. يا جماعة فيه ناس بتحب حاجات او اشياء او معاصي زي ربنا ولا ما فيش
لأ انا مش مكمل لحد ما تجاوبوا علي. فيه ولا ما فيش؟ فيه. ليه فيه؟ ها؟ لان ربنا قال كده. ومن الناس من يتخذ من دون الله اندادا يحبونهم كحب الله. يبقى في ناس بتحب الموضوع ده
زي حبهم لربنا بالزبط. واحيانا اشد. لكن والذين امنوا اشد حبا اشد حبا لله يقول فمتى خلا القلب من خوف ما ما وفمتى خلا القلب من خوف ما فواته اضر عليه من
حصول هذا المحبوب او خوف ما حصوله اضر عليه من فوات هذا المحبوب او محبة ما هو انفع له وخير له من هذا المحبوب او فوته اضر عليه اضر عليه من فوات هذا المحبوب لم يجد بدا من عشق السور
لما يحصل ان هو يخاف حاجة عنده تضيع او حاجة هو بيحبها تروح او بيحب حاجة عنده تضيع او حاجة نفسه فيها روح لو الموضوع ده راح من عنده هيعشق الصور. هيحب انما هيبقى عنده ساعتها ايه
فراغ عاطفي تملأه اي شيء. وعلى رأس الاشياء الجنس الاخر. سواء الولاد او البنات. يقول وشرح ان الكلام ده مهم جدا يا جماعة ركزوا فترة سطر. انا عارف ممكن اكون طولت عليكم. امسك الحتتين دول مهمة جدا. اصل الكلام لما يبقى بيشرح اللي جوايا بيبقى
بجد كلام زهبي والكلام ده ابن الابن القيم وبجد كلام ابن القيم زهبي. يقول لك ايه وشرح هذا ان النفس لا تترك محبوبا الا لمحبوب اعلى منه. او خشية مكروه حصوله اضر عليه من
ان فوات هذا المحبوب. هو انت بتحب حاجتين حتسيب واحدة منهم ليه؟ عشان بتحب دي اكتر من او لو واحدة منهم موجودة حتضرك. اكتر من النفع اللي هيحصل من التانية. فلما تلاقي واحد قدم ما يبغضه الله
ايحرمه على ما يحبه الله ويحرمه فاعلم انه قدم محبوب نفسه على محبوب الله. فاعلم انه يحب نفسه اكثر ما يحب الله. والشاهد على ذلك نفسه اول من شهدت عليه. لما طلب منها الشهادة فقدمت ما
هبته على الله فافتضح امام نفسه. فلما تلاقي نفسك بتقدم الحرام على اللي يرضيه ربنا كانك طلب من نفسك الشهادة فارغمت على الصدق. فقدمت نفسها على على ربها. فالله المستعان. يقول
وهذا يحتاج صاحبه الى امرين. ان فقدوا ان فقد او احدهما لم ينتفع بنفسه. واحد البصيرة واتنين قوة العزم والصبر. البصيرة الصحيحة يفرق بها بين درجات المحبوب والمكروه وقوة العزم والصبر يتمكن بها من هذا الفعل والترك. فكثيرا ما
الرجل قدر التفاوت ولكن يأبى له ضعف يأبى له ضعف نفسه وهمته وعزيمته على ايثار الانفع. ان عشان خاطر يعمل الموضوع ده لازم يبقى عنده حاجتين مهمين جدا. واحد علم وبصيرة اتنين
عظم وصبر. لان العلم والبصيرة لوحدها ما تنفعش. لان ممكن يبقى عنده علم وبصيرة وفي الاخر ما يتحركش. وممكن يبقى عنده عزم وصبر بس ما عندوش علم فهيستخدمهم غلط. فعشان خاطر ده يحصل لازم يكون عنده علم وبصيرة وعلم علم وبصيرة وقوة
وعزم وصبر. يعني ايه؟ مش عايز اطول عليكم اكتر من كده لاني حاسس ان انتم بتتمرجحوا على الارض لكن اخر لم يقوله ابن القيم في هذا الامر يقول فاذا عرفت هذه المقدمة فلا يمكن ان يجتمع في القلب حب المحبوب الاعلى
وعشق الصور ابدا بل هما ضدان لا يتلاقيان بل لا بد ان يخرج احدهما صاحبه فمن كانت قوة فمن كانت قوة محبه كلها للمحبوب فمن كانت قوة المحبة كلها للمحبوب الاعلى الذي محبة من سواه باطلة وعذاب على صاحبها
صرفه ذلك عن محبة ما سواه. وان احبه لم يحبه الا لاجله. ولكونه وسيلة له الى محبتي يعني حتى لو حب حاجة تانية هيحبها في الله عز وجل او لانها وسيلة توصله اليه او قاطعا له عما
مضاده محبته وينقضها. الشاهد ان القلب اذا وجد وجد او صادف ما ينجذب له وكان هذا القلب فارغا ملئ ولو بالحرام لذلك ان كنا النهاردة بنتكلم عن الوقاية من هذا الامر. فواحد غض البصر واتنين ايه
انشغال القلب بما يرضي الرب عز وجل. وهذا الانشغال لا يأتي الا بامرين. واحد العلم والبصيرة اتنين العزم والصبر. عزم بنزين يدخلك الطاعة وصبر فرامل توقفك عن المعصية فاذا اجتمع هذا وقيت. الوقوع في العشق المحرم. كاخيرا
عاطف لما بص على العواطف ما قدرش يمسك نفسه وحس كده ان هو لازم يتعرف عليها فتطنش كل الكلام اللي احنا قلناه وراح وقال لها على فكرة انا زميلك في الجامعة وآآ
فرض ان فيه مشروع وما بيصيرش نخلصه مع بعض. البنت زي زي اي بنت لما صدقت وقالت تعمل فرصتي. انا كمان نفسي اعمل اشمعنا جيلان بقى لها تلت سنين بتعمل ريسيرش وانا معملش معملتش نوت واحدة مزكرة في الاخر
قعدوا مع بعض شوية وابتدوا يتكلموا في الشغل. مرة ورا التانية ابتدى الكلام ياخد بعضه. ابتدى يسألها عن حاجات في الكلية وتسأله عن حاجات في الكلية لحد ما ابتدوا يخشوا في المسائل الشخصية وابتدي يحس ده من ناحيتها بمسؤولية وابتدت هي تحس من ناحية
متعاطف بمسؤولية لحد ما عطف اضطر ان هو يصارح عواطف باللي في قلبه. فقابلها بعد الكلية وقال لها عواطف الموج الازرق في عينيك يناديني نحو الاعمق وانا ما تجربة في البحر وما عندي زورق اني اتنفس تحت الماء اني اغرق اغرق. عوضت
قالت له يا عاطف على فكرة انت اوفر موت وفيك والنزام ده ما بيعجبنيش وسابته ومشيت بصراحة افتكرت ان فعلا نزار قباني كلامه مؤسر جدا وقامت باعتة له رسالة قالت له اشوفك في الكلية بكرة وانسى اللي حصل مع ان هي من جوة
حاسة ان هي نفسها اكتر قابلوا بعض مرة واتنين وتلاتة وبعد كده راجع الموضوع اشد وحبة عواطف وعاطف حب عواطف المرة الجاية هنتكلم عن عكس اللي احنا اتكلمنا عنه النهاردة. النهاردة اتكلمنا عن الحب. ايه هو
وايه الفراغ العاطفي وايه اعراضه وايه مسبباته وازاي ان انا ما اقعش فيه المرة اللي جاية؟ طب لو عطف حب عواطف انا بحبها خلاص اعمل ايه ان شاء الله المرة القادمة ومنه اختيار آآ الزوجة وعلى اي آآ
مقومات اطلت عليكم وارجو ان انا ما اطولش المرة الجاية اقول قولي هذا واستغفر الله لي ولكم. سبحانك اللهم ربنا وبحمدك اشهد ان لا اله الا انت استغفرك واتوب اليك